Diari Oficial de la Generalitat Valenciana


Sumari del DOGV 3587, del 21-09-1999 (1999/8036)

RESOLUCIÓ de 14 de setembre de 1999, de la Universitat Politècnica de València, per la qual es convoquen proves selectives d'accés al grup C, sector d'administració general, escala administrativa, pel sistema de concurs oposició mitjançant promoció interna.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3587

Data del DOGV
:   21-09-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/8036


Data del document
:   14-09-1999

Organisme emissor
:   Universitat Politècnica de València

Tipus de document
:   Resolució

Correcció d'errades

 Descriptors 

:   * professió administrativa
    * concurs administratiu
    * universitat

RESOLUCIÓ de 14 de setembre de 1999, de la Universitat Politècnica de València, per la qual es convoquen proves selectives d'accés al grup C, sector d'administració general, escala administrativa, pel sistema de concurs oposició mitjançant promoció interna. [1999/S8036]
  
A fi d'atendre les necessitats de personal en aquesta administració pública, encarregada del servei públic de l'educació superior, aquest Rectorat, fent ús de les competències que li atribueix l'article 18 en relació amb l'article 3.2.e de la Llei de Reforma Universitària, i segons el que estableix l'article 48.6 dels estatuts de la Universitat Politècnica de València, acorda convocar proves d'accés al grup C, sector d'administració general, escala administrativa de la Universitat Politècnica de València, d'acord amb les bases següents:
  
1. Objecte de la convocatòria
  
1.1 Aquesta convocatòria té per objecte la selecció de personal per a cobrir nou llocs vacants del grup C, sector d'administració general, escala administrativa de la Universitat Politècnica de València, pel torn de promoció interna, mitjançant el sistema de concurs oposició, inclosos en l'oferta pública d'ocupació d'aquesta Universitat Politècnica de València per a l'any 1999.
  
1.2 Segons el que estableix l'article 49.3 de la Llei de Reforma Universitària i en l'article 1.1.c del Text Refós de la Llei de la Funció Pública Valenciana, la realització d'aquestes proves selectives s'ajustarà a allò que estableix el Text Refós de la Llei de la Funció Pública Valenciana de 24 d'octubre de 1995 (tal com s'ha publicat en la Resolució de 23 de novembre de 1995), modificat per la Llei 8/1995, de 29 de desembre, de Mesures Fiscals, Administratives i d'Organització de la Generalitat, per la Llei 14/1997, de 26 de desembre, de Mesures de Gestió Administrativa i Financera d'Organització de la Generalitat i per la Llei 10/1998, de 28 de desembre de 1998, de Mesures Fiscals, de Gestió Administrativa i Financera i d'Organització de la Generalitat Valenciana; el Decret 145/1985, de 20 de setembre (DOGV número 291, de 30 de setembre de 1985 i DOGV número 295, de 14 d'octubre de 1985; rectificat segons el Diari Oficial de la Generalitat Valenciana, número 372, de 5 de maig de 1986) pel qual van ser aprovats els estatuts de la Universitat Politècnica de València; i pel Decret 33/ 1999, de 9 de març, pel qual s'aprova el reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de la Funció Pública Valenciana.
  
2. Condicions generals dels aspirants
  
2.1 Per a ser admés a la realització de les proves selectives, els aspirants hauran de reunir els requisits següents:
  
a) Tenir la nacionalitat espanyola o la d'un dels restants estats membres de la Unió Europea o d'aquells estats als quals siga aplicable la lliure circulació de treballadors i treballadores, en els termes previstos en la llei estatal que regula aquesta matèria.
  
b) Tenir complits 18 anys i no haver arribat a l'edat de jubilació.
  
c) Trobar-se en possessió del títol de batxiller superior o equivalent , o complir les condicions per a obtenir-lo en la data en què acabe el termini de presentació d'instàncies o una antiguitat de 10 anys en el grup D, o de cinc anys i la superació d'un curs específic de formació.
  
d) No patir cap malaltia o defecte físic que impedisca l'acompliment de les funcions corresponents.
  
e) No trobar-se inhabilitat penalment per a l'exercici de funcions públiques.
  
f) No haver estat separat, mitjançant un expedient disciplinari, de cap administració o ocupació pública.
  
2.2 Les condicions per a ser admés a les proves s'hauran de reunir en el moment de l'acabament del termini de presentació de sol·licituds, i caldrà mantenir-les durant tot el procés selectiu, fins al moment de la presa de possessió.
  
2.3 Els aspirants que concórreguen a les proves selectives hauran de ser personal funcionari de carrera de la Universitat Politècnica de València del grup D, sector d'administració general, en servei actiu, i haver estat com a mínim dos anys en llocs classificats d'administració general en el grup D.
  
3. Aspirants amb discapacitació
  
S'estableix una reserva d'una plaça de les que s'han de proveir per a ser coberta per personal amb discapacitat, i hi podran optar aquells aspirants amb minusvàlues de grau igual o superior al 33% i que ho formulen expressament en la sol·licitud de participació.
  
Les vacants sense cobrir de les reservades a la quota de discapacitats s'acumularà a la resta de places sense reserva per a discapacitats.
  
El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. Amb aquesta finalitat, les persones interessades hauran de formular la petició corresponent en la sol·licitud de participació en aquest concurs oposició.
  
4. Sol·licituds
  
4.1 Els qui vulguen prendre part en aquestes proves selectives hauran de fer-ho constar en la sol·licitud segons el model de l'annex II, que serà facilitada gratuïtament al Servei de Recursos Humans de la Universitat Politècnica de València, camí de Vera s/n, València, edifici Rectorat.
  
4.2 Les sol·licituds s'hauran d'adreçar al Rector de la Universitat Politècnica de València, camí de Vera s/n, 46517 València, en el termini de 20 dies hàbils, a comptar a partir de l'endemà de la publicació d'aquesta convocatòria en el Diari Oficial de la Generalitat Valenciana i s'hi haurà d'adjuntar una fotocòpia del document nacional d'identitat, o del passaport en el cas dels nacionals dels estats membres de la Unió Europea o d'aquells estats als quals siga aplicable la lliure circulació de treballadors i treballadores.
  
4.3 La presentació de sol·licituds podrà fer-se al Registre General de la Universitat Politècnica de València, camí de Vera s/n, 46917 València, edifici Rectorat, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 471999, de 13 de gener.
  
4.4 Els drets d'examen seran 1.956 pessetes (11,76 euros) i s'hauran d'ingressar en el compte corrent número 85519755400790 €Taxes- de la Caixa d'Estalvis de València, Castelló i Alacant (BANCAIXA), a la urbana 724, situada a la Universitat Politècnica de València, camí de Vera s/n, 46657 València. El justificant de pagament dels drets d'examen haurà de dur la impressió del segell de l'entitat esmentada en la sol·licitud. La presentació i el pagament no suposarà, en cap cas, la substitució del tràmit de presentació dins del termini i en la forma escaient de la sol·licitud davant l'òrgan expressat en la base 4.2.
  
5. Admissió dels aspirants
  
5.1 Acabat el termini de presentació de sol·licituds, i després de verificar que s'ha fet el pagament dels drets d'examen, el rector dictarà una resolució que es publicarà en el Diari Oficial de la Generalitat Valenciana, i que contindrà la llista de persones admeses i excloses a la realització de les proves.
  
5.2 Els aspirants podran , en el cas d'error o exclusió, esmenar els defectes en què hagen incorregut en la seua sol·licitud o fer les al·legacions que creguen convenients en el termini de 10 dies hàbils, comptadors a partir de l'endemà de la publicació de la relació provisional d'admesos i exclosos en el Diari Oficial de la Generalitat Valenciana.
  
5.3 En tot cas, per tal d'evitar errors i, en el supòsit de produir-se'n , possibilitar-ne l'esmena dins del termini i en la forma escaient, els aspirants hauran de comprovar fefaentment no sols que no figuren en la relació provisional d'exclosos sinó, a més , que els seus noms i dades consten correctament en les pertinents relacions d'admesos.
  
5.4 Seran causes d'exclusió, a més de les assenyalades en altres apartats d'aquestes bases:
  
- L'omissió de la firma en la sol·licitud.
  
- No adjuntar la fotocòpia del document nacional d'identitat o el passaport.
  
- No pagar els drets d'examen.
  
5.5 Una vegada transcorregut el termini de 10 dies, esmenats els defectes, si cal, i vistes les al·legacions que corresponguen, es dictarà una resolució que contindrà la relació definitiva d'admesos i exclosos, i amb almenys 15 dies de temps, la data, el lloc i l'hora de realització i el començament dels exercicis, que es publicarà en el Diari Oficial de la Generalitat Valenciana.
  
6. Proves selectives
  
6.1 El procediment de selecció es farà pel sistema de concurs oposició lliure.
  
6.2 Fase d'oposició: constarà del dos exercicis de caràcter obligatori i eliminatoris.
  
6.2.1 Primer exercici: consistirà a resoldre per escrit, en el temps que el tribunal determine , i que no podrà superat les quatre hores, un exercici referent a les matèries que figuren en l'annex I, blocs 1,2,3 i 4.
  
Aquest exercici es desglossarà en una sèrie de preguntes que adoptaran la forma de test amb quatre respostes alternatives; en aquest cas, només una d'aquestes és la correcta.
  
6.2.2 Segon exercici: consistirà a resoldre un exercici utilitzant un PC, en un temps màxim de 4 hores, referit al bloc 5, coneixements d'informàtica en veïnatge Windows 95 amb Office 95.
  
6.3 Fase de concurs: es valoraran els mèrits acreditats, segons la certificació inclosa en l'annex III, dels aspirants que hagen superat la fase d'oposició segons el barem següent:
  
La fase de concurs no tindrà caràcter eliminatori. Els punts obtinguts en la fase de concurs únicament se sumaran a la puntuació dels aspirants que van superar la fase d'oposició.
  
La valoració dels mèrits es farà i es publicarà amb anterioritat a la realització del primer exercici, i els aspirants disposaran d'un termini de 10 dies naturals per a presentar les al·legacions o esmenar els errors que consideren oportuns, i que seran resolts pel tribunal qualificador.
  
La valoració dels mèrits es farà d'acord amb el barem següent:
  
- Antiguitat
  
Es valorarà 0,5 punts per cada any complet de serveis en actiu en les distintes administracions públiques fins a un màxim de 5 punts. A aquest efecte es computaran els serveis previs reconeguts, de conformitat amb el que disposa la Llei 70/1978, de 26 de desembre.
  
- Titulació acadèmica
  
Es valoraran les titulacions acadèmiques que acrediten els aspirants que siguen superiors a les que se'ls exigeix per a accedir al grup a què pertanyen les places oferides, segons l'escala següent:
  
Grup C: Diplomat Universitari o equivalent: 1 punt.
  
- Grau personal consolidat a la data de finalització del termini de presentació d'instàncies, que es valorarà de la forma següent:
  
Grau inferior a 12: 0,50 punts
  
Grau 12: 1,00 punts
  
Grau 13 1,50 punts
  
Grau 14 2,00 punts
  
Grau 15 2,50 punts
  
Grau 16 3,00 punts
  
Grau 17 3,50 punts
  
Grau 18 i superiors 4,00 punts
  
- Treball desenvolupat
  
Es valorarà per cada any de prestació de serveis o part proporcional, i no es computarà a l'efecte de treball desenvolupat, les fraccions inferiors a un mes, en llocs de treball del grup D, administració general, d'acord amb el nivell de complement de destinació assignat a aquests, d'acord amb l'escala següent:
  
Llocs de nivell 12 o inferior: 0,50 punts per anys de serveis prestats.
  
Punts de nivell 14: 0,75 punts per any de serveis prestats.
  
Llocs de nivell 16 o superior: 1 punt per any de serveis prestats.
  
Aquest apartat es valorarà fins a un màxim de 10 punts i un màxim de 10 anys de serveis prestats en l'administració. Amb aquesta finalitat es computaran els períodes en què els aspirants hagen ocupat llocs amb assignació de complement de destinació de nivell superior.
  
A aquests efectes es valorarà l'ocupació de llocs de treball amb destinació definitiva o provisional.
  
La puntuació final del concurs oposició es constituirà amb la suma de les obtingudes en cada fase, oposició i concurs, a fi de determinar els aspirants que han superat les dues fases del procés selectiu, i que no podran excedir del nombre de places que s'ofereixen
  
7. Qualificació dels exercicis
  
7.1 El primer exercici es puntuarà de 0 a 15 punts. Cada pregunta contestada erròniament tindrà una penalització d'un terç sobre les correctes, i les contestades en blanc no puntuaran. Caldrà obtenir un mínim de 7,5 punts per a superar aquest exercici.
  
7.2 El segon exercici es puntuarà de 0 a 15 punts, i seran eliminats els aspirants que no obtinguen un mínim de 7,5 punts. Els criteris de correcció es faran públics amb anterioritat a la realització de l'exercici.
  
7.3 La qualificació resultant dels dos exercicis estarà constituïda per la suma de les puntuacions obtingudes en cadascun d'ells.
  
Amb el resultat de l'últim exercici de la fase d'oposició, el tribunal exposarà al públic la relació d'aspirants que han de passar a la fase de concurs, per haver superat tots els exercicis eliminatoris, i els citarà perquè en el termini de 10 dies hàbils, comptadors a partir de l'endemà de la publicació de les qualificacions presenten la documentació acreditativa dels mèrits i l'experiència establits en la base 6.3 al Registre General de la Universitat Politècnica de València o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat conforme a la Llei 4/ 1999, de 13 de gener.
  
No es valoraran aquells mèrits que no es troben suficientment acreditats, i no s'hi admetrà la documentació presentada fora del termini.
  
7.4 Una vegada finalitzat el termini de presentació de documentació establit en la base anterior, el tribunal publicarà la llista provisional de valoracions de la fase de concurs i concedirà un termini de 10 dies hàbils, comptadors a partir de l'endemà de la publicació perquè les persones interessades formulen les reclamacions i les esmenes que consideren pertinents amb relació a la seua baremació.
  
7.5 Una vegada resoltes les possibles al·legacions i esmenes, el tribunal dictarà una resolució que fixarà la relació definitiva d'aspirants aprovats.
  
Per a la confecció d'aquesta relació se sumaran les qualificacions obtingudes per cada aspirant en la fase d'oposició i en la fase de concurs. A continuació s'ordenaran per ordre de puntuació de major a menor, que s'interromprà quan el nombre d'aspirants coincidisca amb el nombre de places que s'han de proveir, sense que en cap cas puga contenir un nombre superior al de places que s'han de proveir.
  
En cas d'empat entre aspirants, l'ordre s'establirà segons la puntuació més alta obtinguda per cada aspirant en el segon exercici; en segon lloc, si aquest persisteix, segons la major puntuació obtinguda en el primer exercici. Si encara persisteixi aquest empat s'atendrà a la major puntuació en la fase de concurs. En última instància, l'ordre s'establiria mitjançant sorteig públic entre aquests.
  
En el supòsit que el nombre d'aspirants aprovats fóra inferior al de places que s'han de proveir, les sobrants es declararan desertes.
  
8. Desenvolupament de les proves selectives
  
8.1 Els exercicis tindran lloc a la ciutat de València.
  
El primer exercici es realitzarà en el lloc, la data i l'hora que s'establisca en la resolució per la qual s'aprova i publica en el Diari Oficial de la Generalitat Valenciana la llista definitiva d'admesos i exclosos de les proves objecte d'aquesta convocatòria, amb una antelació no inferior a quinze dies hàbils..
  
8.2 Els aspirants seran convocats per a cada exercici en una crida única. Els membres del tribunal qualificador i el personal col·laborador no permetran l'accés a la sala, on es realitze l'exercici, de les persones que hi compareguen una vegada haja conclòs la crida dels aspirants convocats.
  
Els aspirants hauran d'acreditar la seua personalitat mitjançant la presentació del document nacional d'identitat o del resguard amb fotografia, del passaport o del permís de conduir, sense que per aquest efecte siguen vàlides les fotocòpies compulsades d'aquests documents; i també de l'exemplar per a la persona interessada de la sol·licitud d'admissió a les proves.
  
8.3 Una vegada començades les proves, el tribunal farà públic l'anunci de realització de la resta d'exercicis al local en què s'haja realitzat l'anterior i al tauler d'anuncis del Servei de Recursos Humans, secció del PAS, situat a l'edifici Rectorat, amb de 48 hores d'antelació.
  
Les valoracions de la fase de concurs seran publicades al tauler d'anuncis del Servei de Recursos Humans,- secció del PAS, situat a l'edifici de Rectorat.
  
Els aspirants perdran el seu dret si es presenten als llocs de realització quan ja s'hagen iniciat les proves o per no assistir-hi, encara que siga per causes justificades.
  
9. Publicitat de les llistes
  
9.1 En acabar cada una de les proves, el tribunal farà pública, mitjançant un anunci als locals on s'hagen realitzat i al tauler d'anuncis del Servei de Recursos Humans, secció del PAS, la llista d'aspirants que les hagen superat.
  
Les relacions de les qualificacions dels aspirants que hagen accedit a la fase de concurs es publicaran al tauler d'anuncis del Servei de Recursos Humans, secció del PAS.
  
9.2 El tribunal elevarà al rector les llistes definitives dels aspirants que han superat les proves per l'ordre de puntuació a què fa referència l'apartat 7.5 per a inserir-les en el Diari Oficial de la Generalitat Valenciana, i separarà les corresponents al torn de promoció interna i les de la quota de discapacitats.
  
10. Coneixements de valencià
  
10.1 Els que superen les proves selectives hauran d'acreditar els seus coneixements de valencià, segons el que disposa l'article 9.4 de la Llei de la Funció Pública Valenciana, amb la presentació d'algun dels documents següents:
  
Títol de batxiller o equivalent cursat a la Comunitat Valenciana, amb superació de les assignatures de valencià.
  
Títol de l'Escola Oficial d'Idiomes corresponent al tercer curs de coneixements de valencià
  
Certificat de nivell mitjà de la Junta Qualificadora de Coneixements de Valencià.
  
10.2 Els que no puguen acreditar aquests coneixements d'acord amb el que estableix el punt anterior, hauran de realitzar el curs específic de valencià a què es refereix l'article 9.4 del Text Refós de la Llei de la Funció Pública Valenciana.
  
11. Presentació de documents
  
11.1 En el termini de 20 dies hàbils, comptadors des de l'endemà de la publicació en el Diari Oficial de la Generalitat Valenciana de les relacions d'aprovats, els aspirants proposats hauran de presentar al Servei de Recursos Humans, secció del PAS, d'aquesta Universitat a través del Registre General de la Universitat Politècnica de València o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener, la documentació següent:
  
a) Certificat de naixement expedit pel Registre Civil corresponent o fotocòpia del document nacional d'identitat, o del passaport en el cas dels nacionals dels estats membres de la Unió Europea i d'aquells estats als quals siga aplicable la lliure circulació de treballadors i treballadores.
  
b) Fotocòpia compulsada del títol acadèmic exigible segons aquesta convocatòria.
  
c) Declaració de no haver sigut separat, mitjançant un expedient disciplinari, de cap administració o càrrec públic, i també de no trobar-se inhabilitat penalment per a l'exercici de funcions públiques.
  
d) Certificat mèdic que acredite posseir la capacitat física necessària per a l'acompliment de les funcions dels llocs de treball oferits.
  
e) Els aspirants discapacitats hauran de presentar un certificat de la Conselleria de Treball i Afers Socials o òrgans competents d'altres administracions públiques, que acredite discapacitació igual o superior al 33%, i també la capacitat per a dur a terme les funcions que corresponguen a les vacants oferides.
  
11.2 Els aspirants seleccionats, que dins del termini establit en el punt anterior, i tret de casos de força major, no presenten la documentació acreditativa, o d'aquesta es deduïra que no tenen algun dels requisits exigits, no podran ser nomenats funcionaris de carrera, sense perjudici de la responsabilitat en què pogueren haver incorregut per falsedat en les seues sol·licituds de participació.
  
La plaça no ocupada per l'aspirant que no presente la documentació quedarà vacant.
  
12. Nomenament de funcionaris
  
Una vegada haja conclòs el procés selectiu i transcorregut el termini de presentació de la documentació, els qui l'hagen superat seran nomenats funcionaris de carrera, mitjançant Resolució que es publicarà en el Diari Oficial de la Generalitat Valenciana, amb l'especificació de la destinació adjudicada, basant-se en l'ordre de puntuació obtingut pels aspirants i , segons la petició de destinació a la vista dels llocs vacants que li ofereixen.
  
Els aspirants que hagen superat el procés selectiu s' hauran d'incorporar al lloc de treball en un termini màxim de sis mesos des de la publicació de la resolució a què es refereix el paràgraf anterior.
  
13. Tribunal
  
13.1 El tribunal qualificador d'aquestes proves selectives el nomenarà el rector, amb una antelació mínima d'un mes a la data del començament de les proves, i estarà compost per:
  
President /a: un vicerector/a, o el/la secretari/ària general de la Universitat Politècnica de València.
  
Tres vocals, funcionaris de carrera de la Universitat Politècnica de València.
  
Un/a vocal designat per la Junta del PAS de la Universitat Politècnica de València, funcionari de carrera
  
Un/a secretari /ària de carrera de la Universitat Politècnica de València, que actuarà amb veu però sense vot.
  
Així mateix, es designarà un tribunal suplent amb la mateixa composició.
  
13.2 El tribunal, per a la realització de les proves, podrà designar els col·laboradors, ajudants i assessors especialistes que considere oportuns.
  
13.3 Els membres del tribunal, i també els col·laboradors, ajudants i assessors especialistes hauran d'abstenir-se i podran ser recusats pels interessats quan hi concórreguen circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, hauran d'abstenir-se aquells que hagen realitzat tasques de preparació d'aspirants en els cinc anys anteriors a la publicació d'aquesta convocatòria.
  
Tots els membres del tribunal hauran de reunir els requisits establits en l'article 13.4 del Text Refós de la Llei de la Funció Publica Valenciana, i , almenys, la meitat més un d'aquests haurà de tenir una titulació corresponent a la mateixa àrea de coneixements de l'exigida per a l'ingrés.
  
13.4 El tribunal, i també els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat de conformitat amb el que estableix la base 8.2.
  
13.5 A l'efecte de comunicacions i altres incidències, el tribunal tindrà la seu a la Universitat Politècnica de València, Camí de Vera s/n, CP 46886 València.
  
13.6 El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis, tenint en compte el que estableix l'article 3 de la Llei 8/1995, de 29 de desembre de Mesures Fiscals, Administratives i d'Organització de la Generalitat Valenciana.
  
El tribunal tindrà la consideració d'òrgan col·legiat de l'administració, i com a tal estarà sotmés a les normes recollides en la Llei 30 /1992, de 26 de novembre ,de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
14. Recursos
  
Contra la convocatòria, les seues bases i tots els actes administratius que se'n deriven, que esgoten la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el 22 de la Llei Orgànica 11/1983, de 25 d'agost, de Reforma Universitària i el 46 de la Llei 29/1998, de 13 de juliol , Reguladora de la Jurisdicció Contenciosa Administrativa.
  
Prèviament, es podrà interposar en el termini d'un mes, comptador a partir de l'endemà de la publicació d'aquest recurs potestatiu de reposició davant del rector, de conformitat amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.
  
Contra les actuacions del tribunal, es podrà interposar un recurs d'alçada establit en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener, en el termini d'un mes comptador des de l'endemà de la seua publicació o notificació .
  
El recurs podrà interposar-se davant l'òrgan que va dictar l'acte que s'impugna o davant el rector, com a òrgan competent per a resoldre'l.
  
València, 14 de setembre de 1999.- El rector de la Universitat Politècnica de València. Justo Nieto Nieto.
  
Annex I
  
Programa de temari
  
Bloc 1: organització universitària
  
1. Les estructures del sistema educatiu en la Llei de Reforma Universitària.
  
2. Les universitats: naturalesa jurídica.. Els estatuts de les universitats. Òrgans de govern de les universitats. Especial referència als Estatuts de la Universitat Politècnica de València i la seua organització acadèmica.
  
3. Règim d'ingrés en centres universitaris. Els títols universitaris de primer, segon i tercer grau cicle. Títols propis de les universitats públiques.
  
4. Regulació del règim de beques i ajuda a l'estudi, en l'àmbit del MEC i a la Comunitat Autònoma Valenciana. Beques corresponents a programes de mobilitat d'estudiants i de professorat.
  
Bloc 2: dret administratiu general
  
5. Les fonts del dret administratiu. La jerarquia de les fonts. La constitució. La llei. Disposicions normatives amb força de llei. El Reglament.
  
6. L'acte administratiu: concepte, classes i elements. Eficàcia i validesa dels actes administratius. La seua motivació i notificació: Revisió, anul·lació i revocació. El principi de legalitat en l'actuació administrativa.
  
7. El procediment administratiu com a garantia formal. La Llei de Règim Jurídic de les Administracions Públiques i del Procediment Administratiu Comú: contingut i àmbit d'aplicació. La iniciació, ordenació, instrucció i l'acabament del procediment administratiu. La interacció dels tràmits de gestió pressupostària en el procediment administratiu.
  
8. Els recursos administratius: concepte i classes. Les reclamacions prèvies a la via judicial, civil i laboral.
  
Bloc 3: gestió econòmicoadministrativa
  
9. El Pressupost de la Universitat Politècnica de València. Característiques i estructura del pressupost. Execució i liquidació del pressupost. Modificacions de crèdits, les seues classes, òrgans competents.
  
10. Gestió de la despesa i ordenació del pagament; òrgans competents. Fases del procediment. Documents comptables que intervenen en l'execució de les despeses i dels pagaments.
  
11. Gestió dels ingressos. Fases del procediment. Documents comptables que intervenen en l'execució dels ingressos.
  
12. Pagaments per exercicis tancats . Avançaments de caixa fixa. Pagaments que cal justificar. Justificació de lliuraments.
  
13. Procediment de gestió per a despeses menors i despeses ordinàries en la compra dels béns corrents i inversions.
  
14. Els contractes administratius. Contracte d'obra. Contracte de subministrament. Contracte de gestió de serveis públics. Contracte de gestió de serveis públics. contracte de consultoria i assistència, serveis i treballs específics i concrets no habituals.
  
Bloc 4: administració de recursos humans
  
15. El personal al servei de les administracions públiques. Normativa bàsica sobre el personal d'administració i serveis: funcionaris i laborals.
  
16. La Llei de Funció Pública Valenciana i normativa complementària.
  
17. El personal laboral al servei de la Universitat Politècnica de València. Conveni col·lectiu.
  
18. La Llei d'Incompatibilitats i normativa de desplegament.
  
19. El sistema retributiu del personal funcionari i laboral de la Universitat Politècnica de València. El règim de seguretat social: funcionari i personal.
  
20. El règim del professorat universitari, categories acadèmiques, selecció, drets i obligacions.
  
21. La llibertat sindical i els òrgans de representació del personal laboral i funcionari.
  
22. La Llei de Prevenció de Riscos Laborals.
  
Bloc 5: informàtica
  
23. Conceptes de base de dades. Fulls de càlcul i processador de textos
  
24. Veïnatges de treball: Veïnatge Windows i altres veïnatges.
  
25. Conceptes bàsics de base de dades Acces.
  
26. Full de càlcul Excel.
  
27. Processador de textos Word.
  
Annex II
  
Model de sol·licitud d'admissió
  
Annex III
  
M. José Iza Martínez, cap del Servei de Recursos Humans de la Universitat Politècnica de València,
  
CERTIFICA: Que segons les dades que es troben en aquest Servei de Recursos Humans, del funcionari a què fa referència aquest certificat , el que segueix:
  
Cognoms i nom
  
Cos i escala a què pertany DNI
  
1. Antiguitat
  
Serveis prestats en l'administració:
  
Data de l'inici
  
2. Titulació acadèmica:
  
Titulació acadèmica superior a batxiller superior, formació professional de segon grau o equivalent, que es troba al Servei de Recursos Humans:
  
 Titulació
  
3. Grau personal consolidat:
  
 Grau personal
  
4. Treball desenvolupat:
  
Nivells Data de l'inici Data d'acabament
  
Llocs de nivell 12 o inferior
  
Llocs de nivell 14
  
Llocs de nivell 16 o superior
  
Perquè conste a l'efecte de la valoració de mèrits en la fase de concurs del concurs oposició de promoció interna, convocat per Resolució del Rectorat d'aquesta Universitat de data 14 de setembre de 1999, per a l'ingrés en el grup C, administració general, d'aquesta Universitat.
  
Les dades anterior es troben tancades el dia de l'acabament del termini de presentació d'instàncies.